b'\n_START_ARTICLE_\nLontoon filharmoninen orkesteri\n_START_PARAGRAPH_\nLontoon filharmoninen orkesteri (The London Philharmonic Orchestra LPO) on Lontoossa toimiva Britannian merkitt\xc3\xa4vimpiin kuuluva orkesteri. Sen kotisali on Royal Festival Hall.\n_START_SECTION_\nHistoria\n_START_PARAGRAPH_\nOrkesterin perusti vuonna 1932 Thomas Beecham, ja se soitti ensimm\xc3\xa4isen konserttinsa 7. lokakuuta samana vuonna. Vuonna 1938 orkesterista tuli itsehallinnollinen yhteis\xc3\xb6, jossa orkesterin j\xc3\xa4senet p\xc3\xa4\xc3\xa4tt\xc3\xa4v\xc3\xa4t organisaation toimista. Toisen maailmansodan aikana se oli erityisen aktiivinen ja kiersi maata soittaen konserttimusiikkia siell\xc3\xa4kin, miss\xc3\xa4 se ei ollut tavanomaista. LPO on vuosittain pidett\xc3\xa4v\xc3\xa4n Glyndebournen oopperafestivaalin keskeisin orkesteri._NEWLINE_Orkesteria ovat johtaneet useat oman aikansa maineikkammat kapellimestarit, kuten Adrian Boult (1950\xe2\x80\x9357), Bernard Haitink (1967\xe2\x80\x9379) ja Georg Solti (1979\xe2\x80\x9383). Vuonna 2000 teht\xc3\xa4v\xc3\xa4\xc3\xa4n valittiin Kurt Masur ja vuonna 2007 siirtyy p\xc3\xa4\xc3\xa4kapellimestariksi Vladimir Jurovski, joka on ollut orkesterin merkitt\xc3\xa4vin vieraileva johtaja.\n_START_SECTION_\nOhjelmisto\n_START_PARAGRAPH_\nKlaus Tennstedtin johtajakaudella LPO levytti useita merkitt\xc3\xa4vi\xc3\xa4 teoksia, mutta ehk\xc3\xa4 t\xc3\xa4rkein oli Gustav Mahlerin t\xc3\xa4ydellinen sinfonioiden levytt\xc3\xa4minen. Orkesteri on kunnostautunut ehk\xc3\xa4 v\xc3\xa4hemm\xc3\xa4n tunnetun musiikin levytt\xc3\xa4j\xc3\xa4n\xc3\xa4. T\xc3\xa4llaisia ovat olleet Carlo Maria Giulinin johdolla tehty Anton\xc3\xadn Dvo\xc5\x99\xc3\xa1kin kahden viimeisen sinfonian levytys, useiden Dmitri \xc5\xa0ostakovit\xc5\xa1in sinfonioiden levytys Bernard Haitinkin johdolla ja Edward Elgarin Variations Enigma, jonka johti Adrian Boult._NEWLINE_Orkesterin p\xc3\xa4\xc3\xa4toiminta on klassisen musiikin konsertointi, mutta se on levytt\xc3\xa4nyt my\xc3\xb6s esimerkiksi seuraavien elokuvien soundtrackit: Arabian Lawrence, Philadelphia, The Mission sek\xc3\xa4 Taru sormusten herrasta -elokuvat Sormuksen ritarit, Kaksi tornia ja Kuninkaan paluu. LPO on levytt\xc3\xa4nyt my\xc3\xb6s CD-albumin musiikkia videopeliin Dragon Quest_NEWLINE_Orkesteri soittaa my\xc3\xb6s usein populaarimusiikkia, kuten Nightwishin Once ja Dark Passion Play -albumit. 90-luvun puoliv\xc3\xa4liss\xc3\xa4 LPO my\xc3\xb6s soitti rockmusiikkia Led Zeppelinin ja Pink Floydin kanssa.'